**ՓՈՔՐ ՀԻԴՐՈԷԼԵԿՏՐԱԿԱՅԱՆՆՐԻ ՆԱԽԱԳԾԱ-ՆԱԽԱՀԱՇՎԱՅԻՆ ՓԱՍՏԱԹՂԹԵՐԻ ՄՇԱԿՄԱՆ և ՀԵՂԻՆԱԿԱՅԻՆ ՀՍԿՈՂՈՒԹՅԱՆ ՆԱԽԱՈՐԱԿԱՎՈՐՄԱՆ ՀԱՅՏԵՐԻ ՆԵՐԿԱՅԱՑՄԱՆ ՀՐԱՎԵՐ**

**Ծածկագիր ՓՀԷԿ/նախագծ/հեղ.հսկող/նախաորակ-22/01**

|  |  |
| --- | --- |
| Պատվիրատու՝ | «Վեոլիա Ջուր» ՓԲԸ |
| Պատվիրատուի հասցե՝ | Ն. Ադոնցի 6/1 փող, 0014, Երևան, ՀՀԽ. Աբովյան 66, 0025, Երևան, ՀՀ |
| Գնման առարկա՝ | «Վեոլիա Ջուր» ՓԲԸ կողմից սպասարկվող ջրամատակարարման համակարգերի մայր ջրատարների վրա Փոքր հիդրոէլեկտրակայանների նախագծա-նախահաշվային փաստաթղթերի և հեղինակային հսկողության ծառայությունների մատուցման նախաորակավորում |
| Հրավերի ամսաթիվ՝ |  **27 հոկտեմբեր 2022թ.** |
| Հայտի ներկայացման վերջնաժամկետ՝ |  **08 նոյեմբեր 2022թ., ժամը 11:00** |
|  |  |

**Բաժին 1: ԳՆՄԱՆ ԵՆԹԱԿԱ ԾԱՌԱՅՈՒԹՅԱՆ ԱՆՎԱՆՈՒՄԸ և ԲՆՈՒԹԱԳՐԵՐԸ**

«Վեոլիա Ջուր» ՓԲԸ-ն (այսուհետ՝ Պատվիրատու) համաձայն ՀՀ Կառավարության հետ 2016թ. նոյեմբերի 21-ին կնքված Վարձակալության պայմանագրին կից Համաձայնագիր 24-ի դրույթներին (ենթակետ 8) նախատեսում է զարգացնել իր գործունեությունը էներգետիկայի բնագավառում, մասնավորապես ներդրումներ կատարել Պատվիրատուի կողմից սպասարկվող ջրամատակարարման համակարգերի մայր ջրատարների վրա փոքր հիդրոէլեկտրակայաններով (այսուհետ՝ ՓՀԷԿ) էներգիայի արտադրության բնագավառում: Պատվիրատուն առաջիկայում նպատակ ունի ՓՀԷԿ միջոցով արտադրված էներգիան օգտագործել սեփական կարիքների համար՝ դրանով զսպելով «Վեոլիա Ջուր» ՓԲԸ-ի կողմից մատուցվող ջրամատակարարման և ջրահեռացման (կեղտաջրերի մաքրման) ծառայությունների սակագների բարձրացումը:

Սույն հրավերով, Պատվիրատուն ցանկանում է կազմակերպել ՓՀԷԿ նախագծա-նախահաշվային փաստաթղթերի մշակման և հետագայում դրանց շինարարության ընթացքում հեղինակային հսկողության, խորհրդատվական կազմակերպությունների (այսուհետ Խորհրդատու) նախաորակավորման մրցույթ:

Նախատեսվող խորհրդատվական ծառայությունները ենթադրում են Պատվիրատուի կողմից ներկայացված նախնական տեխնիկական առաջադրանքի համաձայն ՓՀԷԿ-ի գործարար ծրագրի (այսուհետ՝ ԳԾ) մշակում և հաստատված ԳԾ-ի համաձայն նախագծա-նախահաշվային փաստաթղթերի մշակում և հեղինակային հսկողություն։

Նախաորակավորման մրցույթի արդյունքում Պատվիրատուն ակնկալում է ընտրել փորձառու Խորհրդատուներ, որոնց հետ կկնքվեն ՓՀԷԿ խորհրդատվական ծառայությունների մատուցման համապատասխան պայմանագրեր:

**Բաժին 2: ԽՈՐՀՐԴԱՏՈՒԻ ՀԻՄՆԱԿԱՆ ԳՈՐԾԱՌՈՒՅԹՆԵՐԸ**

* Պատվիրատուի կողմից ներկայացված նախնական տեխնիկական առաջադրանքի համաձայն ՓՀԷԿ նախագծման ենթակա տարածքի ընդհանուր վիճակի ուսումնասիրություն, հնարավոր առկա խնդիրների վերլուծություն, օպտիմալ և այլընտրանքային լուծումների առաջարկում և ԳԾ-ի մշակում, ներկայացում,
* Հանրային ծառայությունները կարգավորող հանձնաժողովի (այսուհետ՝ ՀԾԿՀ) կողմից գործող օրենսդրության համաձայն ԳԾ-ի հաստատման գործընթացում առաջացած հնարավոր դիտողությունների դեպքում՝ Խորհրդատուի կողմից անհրաժեշտ մասնագիտական լրամշակումների իրականացում և Պատվիրատուին վերջնական ԳԾ-ի ներկայացում,
* ՀԾԿՀ-ի կողմից հաստատված և Պատվիրատուի կողմից հստակեցված վերջնական ԳԾ-ի համաձայն Խորհրդատուի կողմից կմշակվի մանրամասն աշխատանքային նախագիծը, անհրաժեշտության դեպքում, ընտրված նախագծային լուծումների տեխնիկատնեսական հիմնավորումներ, երկրաբանական, տեխնիկական և այլ մասնագիտական եզրակացությունների տրամադրում,
* Աշխատանքային նախագծերը պետք է ներկայացվեն հետևյալ կազմով՝
* Գիրք – 1 Գծագրական մաս և ընդհանուր բացատրագիր,
* Գիրք – 2 Աշխատանքային ծավալներ,
* Գիրք – 3 Աշխատանքների կազմակերպման տեխնիկական մասնագրեր,
* Գիրք – 4 Նախահաշիվներ,
* Աշխատանքային նախագծերի գծագրական մասի ներկայացման ձևը, քանակը, մասշտաբը և նյութերի ու սարքավորումների մասին անհրաժեշտ մանրամասն տեղեկությունները պետք է համապատասխանեն Հայաստանի Հանրապետությունում գործող շինարարական նորմերին, կանոններին, պետական ստանդարտներին և ներկայացված լինեն AutoCAD համակարգչային գծագրական ծրագրով:
* Աշխատանքային ծավալները պետք է ուղեկցվեն լրացուցիչ անհրաժեշտ տեղեկություններով և ծանոթություններով, որոնք կօգնեն մրցույթին մասնակցող շինարարական կազմակերպություններին իրատեսական պատկերացում ունենալ և ճիշտ գնահատել իրականացվելիք աշխատանքների ծավալներն ու արժեքները:
* Տեխնիկական մասնագրերը պետք է ներառեն աշխատանքների կազմակերպման ընդհանուր դրույթներ, ուղեցույցեր, սարքերի և սարքավորումների որակական ցուցանիշներին ներկայացվող տեխնիկական պահանջներ ու ստանդարտներ, որոնք կհանդիսանան շինարարության Կապալառուի պայմանագրի անբաժանելի մասը,
* Նախահաշիվները պետք է կազմվեն ՀՀ քաղաքաշինության նախարարության կողմից իրավական ակտերով սահմանված պահանջներին համապատասխան: Նախահաշիվները պետք է կրեն գաղտնիություն և տրամադրվեն միայն Պատվիրատուին: Խորհրդատուի կողմից նախահաշիվների տրամադրումը այլ կազմակերպությունների կարող է հիմք հանդիսանալ Պատվիրատուի կողմից Խորհրդատվական ծառայությունների մատուցման պայմանագրի լուծարման համար:
* Խորհրդատուն պետք է իրականացնի նաև իր կողմից մշակված աշխատանքային նախագծի տեխնիկական փորձաքննությունը՝ համապատասխան լիցենզավորում ունեցող այլ կազմակերպության կողմից, որի վերաբերյալ նախօրոք պետք է համաձայնեցնի Պատվիրատուի հետ:
* Շինարարական աշխատանքների ընթացքում Խորհրդատուն պետք է իրականացնի հեղինակային հսկողություն՝ ՀՀ օրենսդրությամբ սահմանված պահանջներին համապատասխան:
* Աշխատանքային նախագծերի մշակման փուլում Խորհրդատուն պետք է օժանդակի Պատվիրատուին՝ համաձայնեցումների ձեռքբերում տեղական ինքնակառավարման մարմիններից և այլ պետական իրավասու գերատեսչություններից,
* Պատվիրատուի և այլ կազմակերպությունների կողմից շահագործվող կոմունիկացիաների (գազատարներ, էլեկտրական և հեռահաղորդակցման մալուխներ, ջրատարներ) հատումների վերաբերյալ գրավոր համաձայնեցումների, թույլտվությունների ձեռք բերում,
* Խորհրդատուի կողմից նախագծում տեղ գտած անճշտությունների և սխալների դեպքերում, իր միջոցների հաշվին ուղղումների, լրամշակումների և լրացուցիչ տեխնիկական փորձաքննության իրականացում։

**Բաժին 3: ՆԱԽԱՈՐԱԿԱՎՈՐՄԱՆ ԸՆԹԱՑԱԿԱՐԳԻՆ ՄԱՍՆԱԿՑԵԼՈՒ ՊԱՅՄԱՆՆԵՐ**

Նախաորակավորման ընթացակարգն անցկացվում է հետևյալ կարգով՝

1. Հայտատուի կողմից ներկայացված նախաորակավորման հայտի և դրան կից փաստաթղթերի հիման վրա որոշվում են Հայտատուի որակավորման չափանիշների համապատասխանությունը սույն հրավերի պահանջներին;
2. Հայտատուի կողմից ներկայացված նախաորակավորման հայտի և դրան կից փաստաթղթերի հիման վրա որոշվում են Հայտատուի մասնակցության իրավունքի համապատասխանությունը սույն հրավերի պահանջներին;
3. Նախաորակավորման հայտերը մասնակիցների կողմից ներկայացվում են առանց գնային պայմանների: Նախաորակավորման հայտերը պարունակում են, բացառապես, սույն հրավերով պահանջվող որակավորման չափանիշների հավաստմանը վերաբերող փաստաթղթերը, մասնակցության իրավունքի հավաստմանը վերաբերվող փաստաթղթերը, որոնք պետք է ուսումնասիրվեն և ընտրվեն գնահատող Հանձնաժողովի կողմից:

Նախաորակավորման ընթացակարգին մասնակցելու ցանկություն ունեցող Հայտատուն պետք է բավարարի ստորև բերված հիմնական որակավորման չափանիշներին՝

1. ՀՀ քաղաքաշինության կոմիտեի կողմից տրված համապատասխան անհրաժեշտ լիցենզիաներ քաղաքաշինական փաստաթղթերի մշակման, այդ թվում 1) «Բնակելի, հասարակական, արտադրական շենքերի և շինությունների նախագծային փաստաթղթերի՝ էլեկտրամատակարարման, էլեկտրալուսավորման ներքին և արտաքին ցանցեր» և 2) «Էներգետիկայի օբյեկտների նախագծային փաստաթղթերի՝ էլեկտրաէներգետիկական համակարգեր» բնագավառում;
2. Առնվազն 5 տարվա փորձ նախագծա-նախահաշվային ծառայությունների կատարման ոլորտում;
3. Որակավորված և փորձառու անձնակազմ;
4. Աշխատանքների կատարման համար անհրաժեշտ հիմնական սարքավորումներ;

Սույն նախաորակավորման ընթացակարգին մասնակցելու իրավունք չունեն այն Հայտատուները, որոնք՝

1. ունեն մրցութային և պայմանագրային գործընթացների հետ կապված դատական գործառույթներ “VEOLIA EAU – COMPAGNIE GENERALE DES EAUX” (Ֆրանսիա) և դրա մասնաճյուղերի հետ;
2. ներգրավված են միջազգային դոնոր կազմակերպությունների և ՀՀ ֆինանսների նախարարության սև ցուցակներում;
3. դատական կարգով ճանաչվել են սնանկ;
4. ունեն ժամկետանց պարտքեր Հայաստանի Հանրապետության հարկային և պարտադիր սոցիալական ապահովության վճարների գծով;
5. ունեն շահերի բախում՝ եթե Հայտատուներն ունեն սերտ բիզնես կամ ընտանեկան հարաբերություններ Պատվիրատուի մասնագիտական անձնակազմի հետ, որոնք ուղղակի կամ անուղղակի ներգրավված են սույն նախաորակորման փաստաթղթերի, պատրաստման և հայտերի գնահատման մեջ:

**Բաժին 4: ՀԱՅՏԱՏՈՒՆԵՐԻ ԿՈՂՄԻՑ ՆԵՐԿԱՅԱՑՎԵԼԻՔ ՓԱՍՏԱԹՂԹԵՐ**

1. Դիմում սույն նախաորակավորման մրցույթին մասնակցելու շահագրգռվածության և դրա պահանջներին բավարարելու վերաբերյալ;
2. Պետական ռեգիստրի վկայական, կանոնադրություն, բաժնետերերի մասին տեղեկատվություն;
3. Վերջին երեք տարիների հաշվապահական հաշվեկշիռները՝ վավերացված հարկային մարմինների կողմից;
4. Մատուցված ընդհանուր ծառայությունների ծավալները, կից ներկայացնելով համապատասխան ծառայությունների մատուցման պայմանագրերը հարակից փաստաթղթերով;
5. Հիմնական աշխատակազմի կենսագրական թերթիկները՝

**Բաժին 5: ՆԱԽԱՈՐԱԿԱՎՈՐՄԱՆ ՀԱՅՏԵՐԻ ԲԱՑՄԱՆ ՁԵՎԸ, ՕՐԸ և ԺԱՄԸ**

Նախաորակավորման հայտերի բացման օրը, վայրը և ժամը սահմանված են նախաորակավորման Հրավերում: Նախաորակավորման հայտերը բացվում են «Վեոլիա Ջուր» ՓԲԸ գլխամասային գրասենյակում Ն. Ադոնցի 6/1 փող, 0014, Երևան, ՀՀ, 2022 թվականի **նոյեմբերի 8-ը, ժամը 11:00-ին:** Մասնակիցները նախաորակավորման հայտերի բացման նիստին մասնակցելու համար պետք է ներկայանան անձը հաստատող փաստաթղթով և լիազորությունները հավաստող փաստաթղթով: Միանձնյա գործադիր մարմնի (տնօրեն, գլխավոր տնօրեն և այլն) անձամբ մասնակցության դեպքում ներկայացվում է անձնագիր և պետական ռեգիստրի վկայականի համապատասխան ներդիրը, որով հավաստվում է տվյալ անձի միանձնյա գործադիր մարմին նշանակված լինելու հանգամանքը, իսկ լիազորված անձի դեպքում ներկայացվում է իրավաբանական անձի կողմից պատշաճ կերպով տրված լիազորագիր:

Նախաորակավորման հայտերի բացման նիստում, որը տեղի է ունենում հրավերում հրապարակված նախաորակավորման հայտերի ներկայացման վերջնաժամկետին՝ ըստ գրանցման հերթականության Հանձնաժողովի կողմից բացվում են մասնակիցների կողմից ներկայացված ծրարները և հրապարակվում են ներկայացված փաստաթղթերը, որից հետո հայտարարվում է ընդմիջում հանձնաժողովի կողմից որոշված ժամանակահատվածով:

**Բաժին 6: ՆԱԽԱՈՐԱԿԱՎՈՐՄԱՆ ՀԱՅՏԵՐԻ ՆԵՐԿԱՅԱՑՄԱՆ ՊԱՅՄԱՆՆԵՐԸ**

1. Հայտատուները նախաորակավորման հայտերը կարող են ներկայացվել նաև հայտերի բացման նիստի օրը՝ մինչև Հանձնաժողովի նախագահի կողմից հայտերի բացման նիստը բացված հայտարարվելը՝ ժամը 11.00-ն:
2. Նախաորակավորման հայտերը ներկայացվում են հայերեն լեզվով:
3. Նախաորակավորման հայտերը ներկայացվում են փաստաթղթային և էլեկտրոնային ձևով: Փաuտաթղթային ձևով հայտը ներկայացվելու դեպքում Հայտատուի առաջարկները, դրանց վերաբերող փաuտաթղթերը դրվում են ծրարի մեջ, որը uոuնձվում և կնքվում է Հայտատուի կողմից:
4. Ծրարում ներառված փաuտաթղթերը կազմվում են բնoրինակից և երկու պատճեից, որոնց վրա համապատաuխանաբար գրվում են "բնoրինակ" և "պատճեն" բառերը:
5. Ծրարը և Հրավերով նախատեuված` Հայտատուի կազմած փաuտաթղթերը uտորագրում է դրանք ներկայացնող մասնակցի ղեկավարը կամ վերջինիu կողմից լիազորված անձը (այuուհետ նաև` Լիազորված անձ):
6. Եթե հայտը ներկայացնում է Լիազորված անձը, ապա հայտով ներկայացվում է վերջինիu լիազորությունը հավաստող փաստաթուղը (լիազորագիրը):
7. Ծրարի վրա հայերեն լեզվով նշվում են`
* պատվիրատուի անվանումը և հայտի ներկայացման վայրը (հաuցեն),
* մրցույթի ծածկագիրը,
* "չբացել մինչև հայտերի բացման նիuտը" բառերը,
* մաuնակցի անվանումը (անունը), գտնվելու վայրը և հեռախոuահամարը, հասցեն և էլեկտրոնային փոստի հասցեն (եթե մասնակիցն ունի էլեկտրոնային փոստի հասցե):
1. Նախաորակավորման հայտերը քարտուղարի կողմից գրանցվում են գրանցամատյանում` ըuտ uտացման հերթականության` ծրարի վրա նշելով գրանցման համարը, oրը և ժամը: Մաuնակցի պահանջով այդ մաuին վերջինիս տրվում է տեղեկանք:
2. Նախաորակավորման հայտերը վավերական են մինչև պայմանագրի կնքումը:

**Բաժին 7: ՆԱԽԱՈՐԱԿԱՎՈՐՄԱՆ ՀԱՅՏԸ ՄԵՐԺԵԼՈՒ ՀԻՄՔԵՐԸ**

Հայտատուի ներկայացրած նախաորակավորման հայտը մերժվում է, եթե այն օբյեկտիվ որևէ չափանիշով չի համապատասխանում Հրավերի պահանջներին, Հայտատուի կողմից չեն ներկայացվել սույն հրավերով սահմանված անհրաժեշտ փաստաթղթերն ու տեղեկությունները կամ մասնակցի ներկայացրած հայտն այլ կերպով չի համապատասխանում սույն հրավերի պահանջներին:

**Բաժին 8: ՆԱԽԱՈՐԱԿԱՎՈՐՄԱՆ ԸՆԹԱՑԱԿԱՐԳԻՆ ՄԱՍՆԱԿՑԱԾ ՀԱՅՏԱՏՈՒՆԵՐԻ ՈՐԱԿԱՎՈՐՄԱՆ ԳՆԱՀԱՏՄԱՆ ՉԱՓԱՆԻՇՆԵՐ և ԿԱՐԳԸ**

1. Նախաորակավորման ընթացակարգում որոշումներն ընդունվում են Հանձնաժողովի անդամների առնվազն 3/4 ձայների պարզ մեծամասնությամբ:
2. Ծրարների բացման և դրանցում առկա փաստաթղթերի հրապարակումից հետո հանձնաժողովը հայտարարում է ընդմիջում՝ ներկայացված փաստաթղթերն ուսումնասիրելու նպատակով: Ընդմիջման ժամկետը՝ ներկայացված փաստաթղթերի ուսումնասիրման գործընթացի ժամանակատարությունից կախված հանձնաժողովի կողմից կարող է սահմանվել մինչև 10 աշխատանքային օր:
3. Ընդմիջումը հայտարարվելուց հետո հանձնաժողովի անդամներն ուսումնասիրում են ներկայացված փաստաթղթերը, որոշում են մասնակիցների որակավորման չափանիշների և մասնակության իրավունքի համապատասխանությունը սույն հրավերով սահմանված չափանիշներին: Եթե որևէ մասնակցի ներկայացրած նախաորակավորման հայտը չի համապատասխանում սույն հրավերի ոչ գնային չափանիշներին, ապա Հանձնաժողովի արձանագրության մեջ նշվում են չբավարարելու համար հիմք հանդիսացած փաստերը:

|  |  |  |
| --- | --- | --- |
| հ/հ | **Հայտատուների որակավորման չափանիշները** | **Առավելագույն միավորներ** |
| 1 | Ընկերության գործունեության հիմնական տեսակները և ընդհանուր փորձը ըստ տարիների | 20 |
| 2 | Համանման աշխատանքների թիվը և ծավալները ըստ ծրագրերի և տեսակների | 50 |
| 3 | Ընկերության անձնակազմը, աշխատակիցների թիվը, որակավորումը և աշխատանքային փորձը ըստ տարիների | 30 |

Վերը նշված աշխատանքների համար որակավորված կազմակերպությունների կարճ ցուցակում կներառվեն խորհրդատվական առավելագույն բարձր միավորներ հավաքած 3 ընկերություն:

**Բաժին 9: ԱՅԼ ԴՐՈՒՅԹՆԵՐ**

1. Սույն ընթացակարգում հաղթող ճանաչված մասնակցին սահմանված կարգով կառաջարկվի կնքել Նախագծա-նախահաշվային և հեղինակային հսկողության ծառայությունների ձեռքբերման գնման պայմանագիր (այսուհետև` Պայմանագիր);
2. Գնման գործընթացին հետագա մասնակցության իրավունք են ստանում նախաորակավորված մասնակիցների ցուցակում ընդգրկված մասնակիցները;
3. Պատվիրատուն պետք է երեք օրացուցային օրվա ընթացքում պատասխանի մասնակցի նախաորակավորման վերաբերյալ պարզաբանումներ տալու հարցմանը, եթե այն ստացվել է ոչ ուշ, քան նախաորակավորման հայտերի ներկայացման վերջնաժամկետից հինգ օրացուցային օր առաջ։ Որևէ մասնակցի տեղեկություն տրամադրելու դեպքում, Պատվիրատուն պետք է ապահովի այդ տեղեկության մատչելիությունը բոլոր հնարավոր մասնակիցների համար
4. Հավակնորդ Հայտատուները կարող են լրացուցիչ տեղեկություններ ստանալ, պարզաբանում ուղարկել և նախաորակավորման հայտը էլեկտրոնային և տպագիր տարբերակով մինչև **08.11.2022թ. ժամը 11:00-ն** ներկայացնի Պատվիրատուի ներքոհիշյալ հասցեով՝

«Վեոլիա Ջուր» ՓԲԸ

Ն. Ադոնցի 6/1 փող, 0014, Երևան, ՀՀ

Գնումների վարչություն, 9-րդ հարկ

Հեռ: (+374) 91282332

Էլ. փոստ: anna.trdatyan@veolia.com